**BTNM713MA, BTNM714MA Diplomamunka konzultáció 1-2**

A konzultációk a diplomamunka tervezését és megvalósítását kísérik, irányítják. A hallgatók feladata az első félévben – diplomamunka-témájuktól függően – a források összegyűjtése, kijegyzetelése, a szakirodalom összeállítása és tanulmányozása. Elméleti és módszertani ismeretek megszerzése után a konzultációk célja a diplomamunka elméleti, bevezető részének elkészítése.

A második félévben a hallgatók az anyaggyűjtés végső lezárását és rendszerezését követően hozzákezdenek a dolgozat további részeinek elkészítéshez. A konzultációkon lehetőség nyílik a szakdolgozat témájához kap­csolódó problémák megvitatására, az egyes fejezetek bemutatására. Az oktató jóváhagyása után a diploma­munka benyújtható értékelésre.